Suchinthana/ta-wikipedia huggingface dataset:
சமுனாமரத்தூர்

சமுனாமரத்தூர் (அ) ஜமுனாமரத்தூர் திருவண்ணாமலை மாவட்டத்தில் , புதிதாக அமைக்கப்பெற்ற ஜமுனாமரத்தூர் வட்டத்தின்  நிர்வாகத் தலைமையிடம், பேரூராட்சி மற்றும் ஜவ்வாது மலை வாசத்தலம் ஆகும்.1/1/2024 சமுனாமரத்தூர் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

அமைவிடம்
இது சவ்வாது  மலையில் இருக்கும் புகழ் பெற்ற நகராகும். மேலும் ஜவ்வாது மலையின் முக்கிய சந்தை பகுதியும், மக்கள் கூடும் இடமும் ஆகும். அதுமட்டுமில்லாமல் மாவட்ட தலைமையிடமான திருவண்ணாமலையிலிருந்து 76 கிமீ தொலைவிலும், போளூரிலிருந்து 44 கிமீ தொலைவிலும், ஆரணியிலிருந்து 68 கிமீ தொலைவிலும், செங்கத்திலிருந்து 48 கிமீ தொலைவிலும், கலசப்பாக்கத்திலிருந்து 52 கிமீ தொலைவிலும்,  வேலூரிலிருந்து 83 கிமீ தொலைவிலும், திருப்பத்தூரிலிருந்து 53 கிமீ தொலைவிலும், வாணியம்பாடியிலிருந்து 40 கிமீ தொலைவிலும் அமைந்துள்ளது.

நிர்வாகம் மற்றும் அரசியல்
சமுனாமரத்தூர் நகரம் கலசப்பாக்கம் (சட்டமன்றத் தொகுதி)க்கும், திருவண்ணாமலை மக்களவைத் தொகுதிகற்கும் உட்பட்டதாகும். இந்த நகரத்தை சமுனாமரத்தூர் பேரூராட்சியின் மூலம் நிர்வகிக்கப்படுகிறது.

வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் சமுனாமரத்தூர் வட்டமும் ஒன்றாகும். இந்த வட்டத்தை 2016 ஆம் ஆண்டு போளூர் வட்டத்தின் மேற்கு பகுதிகளையும் மற்றும் செங்கம் வட்டத்தின் வடக்கு பகுதிகளையும் கொண்டு இந்த வட்டம் உருவாக்கப்பட்டது. இந்த வட்டத்தில் 42 வருவாய் கிராமங்களையும், 47,271 மக்கள்தொகையும் கொண்டது. இந்த வட்டத்தில் சமுனாமரத்தூர் பேரூராட்சி மற்றும் சவ்வாது மலை ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.

சாலை வசதிகள்
சமுனாமரத்தூரில் சாலை வசதிகள் பொறுத்த வரை மலைகளின் நடுவே வலை பின்னலாக அமைந்துள்ளது.

 சமுனாமரத்தூர் - அமிர்தி சாலை

சமுனாமரத்தூர் - அமிர்தி-கீழ்அரசம்பட்டு- கண்ணமங்கலம் சாலை

சமுனாமரத்தூர் - அமிர்தி-கீழ்அரசம்பட்டு-கணியம்பாடி-வேலூர் சாலை  

 ஆரணி - போளூர் - சமுனாமரத்தூர் சாலை

 திருவண்ணாமலை - போளூர் - சமுனாமரத்தூர் சாலை

 செங்கம் - சமுனாமரத்தூர் சாலை

 சமுனாமரத்தூர் - ஆலங்காயம் - வாணியம்பாடி சாலை

 திருப்பத்தூர் - ஆலங்காயம் - சமுனாமரத்தூர் சாலை

 சமுனாமரத்தூர் - ஆலங்காயம் - ஒடுகத்தூர் - அணைக்கட்டு - வேலூர் சாலை

ஆகிய முக்கிய சாலைகள் சமுனாமரத்தூர் நகரை இணைக்கிறது.

போக்குவரத்து வசதிகள்
சமுனாமரத்தூர் நகரில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது.

சென்னை, வேலூர், திருவண்ணாமலை, ஆரணி, திருப்பத்தூர், போளூர், ஆம்பூர், வாணியம்பாடி, செங்கம், கலசப்பாக்கம் ஆகிய நகரங்களில் இருந்து நேரடியாக பேருந்து சேவைகள் உள்ளது.

மக்கள் தொகை
2001 ஆம் ஆண்டு கணக்கெடுப்பின்படி  இங்கு 6,000 மக்கள் வாழ்கிறார்கள். மேலும் இது சவ்வாது மலை ஊராட்சி ஒன்றியத்தின் தலைமையகம் ஆகும்.

மேற்கோள்கள்

திருவண்ணாமலை மாவட்டத்தில் உள்ள பேரூராட்சிகள்
திருவண்ணாமலை மாவட்டத்திலுள்ள ஊர்களும் நகரங்களும்
தமிழ்நாட்டில் உள்ள மலைகள்
தமிழ்நாட்டுச் சுற்றுலா மையங்கள்
கொ. கோ. பாலகிருஷ்ணன்

கொனக்குப்பக்காட்டில் கோபிநாதன் பாலகிருஷ்ணன்  (Konakuppakatil Gopinathan Balakrishnan, பரவலாக கே. ஜி. பாலகிருஷ்ணன்) (, பி. 12 மே 1945)  இந்தியாவின் தேசிய மனித உரிமை ஆணையத்தின் தற்போதைய அவைத்தலைவர் ஆவார். இவர்  முன்னதாக இந்திய உச்ச நீதிமன்றத்தின் 37ஆவது தலைமை நீதிபதியாக பொறுப்பாற்றியவர்.

இவர் கேரளத்திலிருந்து உச்ச நீதிமன்றத்தில் தலைமை நீதிபதியாக பணியாற்றிய முதல்  நீதியரசர் என்ற பெருமையும் தலித் சமுதாயத்திலிருந்து இந்த உயரிய பதவிக்கு எட்டிய முதல்  குடிமகன் என்ற பெருமையும் உடையவர்.  இந்திய உச்ச நீதிமன்றத்தில் மிக நீண்ட காலம் பதவி வகித்தவர்களில் ஒருவராகவும்  மூன்றாண்டுகள் பணிபுரிந்த பாலகிருஷ்ணன் விளங்குகிறார்.

இதனையும் காண்க
 இந்தியத் தலைமை நீதிபதிகளின் பட்டியல்

மேற்கோள்கள்

இந்தியத் தலைமை நீதிபதிகள்
இந்திய மனித உரிமைச் செயற்பாட்டாளர்கள்
1945 பிறப்புகள்
வாழும் நபர்கள்
சென்னை உயர் நீதிமன்றத் தலைமை நீதிபதிகள்
20 ஆம் நூற்றாண்டு இந்திய வழக்கறிஞர்கள்
21-ஆம் நூற்றாண்டு இந்திய நீதிபதிகள்
பகிர்வு

பகிர்வு  (Distribution) என்ற பொருளியல் கலைச்சொல் தனிநபர்களிடையே அல்லது (தொழிலாளர்கள், நிலம் மற்றும் மூலதனம் போன்ற) உற்பத்திக் காரணிகளிடையே எவ்வாறு மொத்த வெளியீடு, வருமானம், அல்லது செல்வம் பகிரப்பட்டுள்ளது என்பதைக் குறிப்பதாகும். பொதுவான கோட்பாட்டிலும் தேசிய வருமான உற்பத்தி கணக்குகளில் வெளியீட்டின் அலகாக வருமான அலகு உள்ளது. தேசிய கணக்குகளின் ஒரு பயனாக காரணிகளின் வருமானத்தை வகைப்படுத்துவதாகவும் அவற்றின் பங்களித்தலை மதிப்பிடுவதாகவும் உள்ளது. இருப்பினும் இதன் குவியம் தனிநபர்கள் அல்லது குடும்பங்கள் மீதாக உள்ளபோது தேவையான திருத்தங்கள் தேசிய வருமான கணக்குகளிலும் பிற தரவுகளிலும் மேற்கொள்ளப்படுகின்றன. இங்கு, மேல் (அல்லது கீழ்) தட்டில் உள்ள முதல் குறிப்பிட்ட விழுக்காட்டு குடும்பங்களுக்கு, அடுத்த விழுக்காட்டு வீச்சில் உள்ள குடும்பங்களுக்கு என்றவாறாக வருமானத்தின் எத்தனை பங்கு செல்கிறது என்பதை அறிவது முதன்மையாக உள்ளது.  மேலும் உலகமயமாக்கல், வரிக்கொள்கைகள், தொழில்நுட்பம் போன்றவை இந்தக் குடும்ப வருமானங்களை  எவ்வாறு பாதிக்கிறது என்பதை அறிவதிலும் ஆர்வம் கொள்கிறது.

மேற்சான்றுகள்

வெளி இணைப்புகள்
 Frank Levy (1993)."Distribution of Income, The Concise Encyclopedia of Economics.
 The Neoclassical Theory of Distribution  from The New School
 U.S. National income by type of income, 1959-2005 (+ button to enlarge) from 2006 Economic Report of the President via Federal Reserve Bank of St. Louis.

பொருளியல்
கௌரி தாண்டவம்

கௌரி தாண்டவம் என்பது சிவபெருமான் ஆடும் தாண்டவங்களில் ஒன்றாகவும். தாருகாவனத்து ரிஷிகளின் ஆணவத்தையும், ரிஷிபத்தினிகளின் ஆணவத்தையும் அடக்க பிட்சாடனராய் வந்த இறைவன், தன்னுடன் விஷ்ணுவையும் மோகினி உருவில் அழைத்து வருகிறார். ரிஷி, முனிவர்களின் கர்வம் அடக்கப் படுகிறது. அப்போது இறைவன் மோகினியான திருமாலுடன் ஆடிய ஆட்டமே முதல் ஆட்டம் எனச் சொல்லப் படுகிறது. நாராயணனும், தான் தான், நாராயணியாக இருப்பவளும் தான் தான் என இறைவிக்குப் புரியாதா? உமையொரு பாகத்து இறைவனின் நடனத்தைத் தான் மட்டும் கண்டு களிக்க ஆசைப் பட்டாள் இறைவி, அவளின் ஆசையை நிறைவேற்ற இறைவன் ஆடியது தான் கௌரி தாண்டவம் எனச் சொல்லப் படுகிறது. சைவ ஆகமங்கள் படி இறைவனின் பிரம்மோற்சவத்துடன் இணைத்துச் சொல்லப் படுகிறது இந்தத் தாண்டவம். இதில் நந்தி இறைவனின் வலப் பக்கமும், இடது பக்கம் கௌரியான அம்பிகையும் காணப் படுகிறார்கள். ஆனந்தத் தாண்டவத்தில் இல்லாதபடிக்கு இதில் இறைவனின் இடப்பக்கத்துக் கைகள் ஒன்றில் பாம்பு காணப் படுகிறது.

காண்க
 சப்த சிவதாண்டவங்கள்

ஆதாரம்

வெளி இணைப்புகள்

சப்த தாண்டவங்கள்
ஆல்பிரடு மார்ஷல்

ஆல்ஃபிரடு மார்ஷல்  (Alfred Marshall, 26 சூலை 1842 – 13 சூலை 1924) தமது காலத்தில் மிகவும் தாக்கமேற்படுத்திய ஒரு  பிரித்தானிய பொருளியலாளர் ஆவார். இவரது நூல், பொருளியல் கொள்கைகள் (1890), இங்கிலாந்தில் பல ஆண்டுகளுக்கு  முதன்மையான பொருளியல் பாடநூலாக விளங்கியது.  இந்நூல்  கேள்வியும் நிரம்பலும், விளிம்புப் பயனுடைமை, உற்பத்தி ஆக்கச் செலவுகள் போன்ற கருத்துக்களை ஒன்றிணைத்து முழுமையாக்கியது.   பொருளியலை நிறுவியவர்களில் ஒருவராக மார்ஷல் கருதப்படுகிறார்.

ஆல்பிரடு மார்ஷல் 1842ஆம் ஆண்டு சூலை 26 அன்று இங்கிலாந்தில் இலண்டனில் பிறந்தார். கேம்பிரிச்சின் புனித ஜான் கல்லூரியில் கல்வி கற்றார்.  அரசியல் பொருளியலில் ஆய்வு  செய்து வந்தார். 1875இல் அமெரிக்காவிற்குச சென்று கட்டணக் கட்டுப்பாடுகளால் எழும் தாக்கத்தை அளவிட முயன்றார். பின்னர் இத்தாலியில் ஓராண்டு ஆய்வு செய்தார்.  1885இலிருந்து 1908 வரை கேம்பிரிச்சு பல்கலைக்கழகத்தில் அரசியல் பொருளியல் விரிவுரையாளராகப் பணியாற்றினார். தமது சிறப்புமிக்க  பொருளியல் கொள்கைகள் என்ற  நூலை 1890இல் வெளியிட்டார். அடுத்த பத்தாண்டுகளில் இந்த நூலை மேம்படுத்தி பல பதிப்புக்களை  வெளியிட்டார். 1924இல் இயற்கை எய்தினார்.

படைப்பு 
 1879 – The Economics of Industry (with Mary Paley Marshall)
 1879 – The Pure Theory of Foreign Trade: The Pure Theory of Domestic Values
 1890 – Principles of Economics
 1919 – Industry and Trade the economics of industry -1879

வெளி இணைப்புகள்
 Biography of Alfred Marshall in the Concise Encyclopedia of Economics
 Principles of Economics, by Alfred Marshall, at the Library of Economics and Liberty.
 Principles of Economics, free audio downloads from Librivox.
  Principles of economics by Alfred Marshall at the marxists.org.
 Links to Principles, Industry and Trade, chapters on the pure theory of international trade and domestic value, and article "On Rent" and reviews by Edgeworth, Pigou, and Wagner. 
 Money, Credit and Commerce, 1923. Amazon.com  link to analytical Table of Contents, pp. 7–24.
 List of major works. 
 Robertson, Paul L. and Langlois, Richard N. (1995) "Innovation, networks, and vertical integration" எல்செவியர் Science B.V. PDF:  

பிரித்தானியப் பொருளியலாளர்கள்
1842 பிறப்புகள்
1924 இறப்புகள்
பிரித்தானியர்

பிரித்தானியர் (British people, Britons, Brits, அல்லது Britishers) எனப்படுவோர் ஐக்கிய இராச்சியம், முடிக்குக் கட்டுப்பட்ட பகுதிகள், பிரித்தானிய கடல் கடந்த ஆட்புலங்கள் என்பவற்றை தாயகமாகக் கொண்டவர்கள் அல்லது அங்கு குடியுரிமை பெற்றவர்கள் மற்றும் அவர்களின் வாரிசுகள் ஆவர்.

மேற்கோள்கள்
வெளிமறை வெப்பம்

வெளிமறை வெப்பம் (External latent heat) என்பது நீர்ம நிலையிலுள்ள ஒரு பொருள் அதன் கொதிநிலையில் ஆவியாகும் போது ஏற்கும் மறை வெப்பத்தின் ஒரு பகுதியாகும். எடுத்துக் காட்டிற்காக, நீரின் மறைவெப்பம் 2268 J/கி என்று அறிவோம். இதில் ஒரு பகுதி நீர் ஆவியாகும் போது புற அழுத்தத்திற்கு எதிராக வேலை செய்வதில் செலவிடப்படுகிறது. இவ்வேலையின் வெப்பச் சமன் அளவு 168 J/கி ஆகும். இவ்வெப்பம் வெளிமறை வெப்பம் எனப்படுகிறது. மீதமுள்ள 2160 J/கி, நீரின் உள் ஆற்றலை அதிகரிக்கப் பயன்படுகிறது. இது உள்மறை வெப்பம்(Internal latent heat) எனப்படுகிறது.

உசாத்துணை
Dictionary of science- English language book society

வெப்ப இயக்கவியல்
வேதியியல்
சைவமரபும் மெய்ப்பொருளியலும் (நூல்)

முனைவர் பி.ஆர் நரசிம்மன் அவர்களால் சைவ சமயம் பற்றி ஆய்வு செய்து எழுதப்பட்ட நூல் சைவமரபும் மெய்ப்பொருளியலும் நூலாகும். இந்நூலை மதுரை எழில் அச்சகம் வெளியிட்டுள்ளது.

இந்நூலிற்கு தருமபுரம் அனைத்துலக சைவசித்தாந்த ஆராய்ச்சி நிறுவனத்தின் இயக்குநர் தி.ந. இராமச்சந்திரன் அணிந்துரை எழுதியுள்ளார்.

பொருளடக்கம்
சைவ மரபின் தோற்றமும் வளர்ச்சியும்
 வேதங்களில் காணப்படும் சைவம்
 உபநிடதங்கலில் காண்ப்படும் சைவம்
 ஆகமங்களில் காணப்படும் சைவம்
 சிவலிங்கமும் கந்த வழிபாடும்
 புராணங்களில் காணப்படும் சைவம்
 சைவப் பிரிவுகள்
 தமிழிலக்கியங்களில் காணப்படும் சைவம்
 சமயாச்சாரியார்களும் தோத்திர நூல்களும்
 ஞானாமிர்தம்
 சந்தானாச்சாரியார்களும் சாத்திர நூல்களும்
 பண்டாரசந்நிதிகளும் பண்டாரச்சாத்திரங்கலும்
 சைவக் கடைப்பிடிகள்

சைவ சித்தாந்த மெய்ப்பொருளியல்
 அளவையியல் கோட்பாடு
 இறையியல் கோட்பாடு
 உயிரியல் கோட்பாடு
 தளையியல் கோட்பாடு
 படிமுறைவளர்ச்சி இருப்பு நிலைகள்
 அறஇயலும் பயனியலும்
 சிவதாண்டவத்தின் மெய்ப்பொருளியல் கோட்பாடு

சைவ சமய நூல்கள்
பாசுபதம்

பாசுபதம் சைவசமயப் பிரிவுகளிள் மிகப்பழமையானது. பசுபதியை முழுமுதற் தெய்வமாகக் கொண்டது. மகாபாரதம், "பசுபதி, ஸ்ரீகண்ட எனும் நாமங்களை உடையவரும், உமாபதியுமாகிய சிவனே பாசுபதம் எனும் ஞானத்தை    உபதேசஞ் செய்தார்" என்கின்றது. இலகுலீசர் என்பவரால் கொள்கைப் படுத்தப்பட்டது. மௌரியர் காலம் முதலாகவே இந்தியாவில் செல்வாக்குப் பெற்ற பிரிவாக விளங்குகின்றது. மகபாபாரதத்தில் அர்ஜுனன் சிவனை நோக்கித் தவமிருந்து பாசுபத அஸ்திரம் பெற்றுக் கொண்டமை குறிப்பிடத்தக்கது.

16ஆம் நூற்றாண்டில் வாழ்ந்த பாசுபதர் எனப்பட்ட காட்டு முனிவர்கள் மனிதர்களைப் பலி கொடுக்கும் கொடியவர்களாக மாறியிருந்தனர். இவர்களுக்குச் சில நூற்றாண்டுகள் முன்பு வாழ்ந்த சிறுத்தொண்டர் கூடத் தன் பிள்ளையையே பலியிட்டிருக்கிறார். இத்தகைய கொடிய பிரிவினரை இராமாயண நூற்றந்தாதி வியாக்கியானம் எழுதிய பிள்ளை லோகம் சீயர் தம் விரிவுரையில் கண்டிக்கப்பட்டுள்ளார்.

லகுலீச பாசுபதம்
லகுலீச பாசுபதம் என்பது சிவபெருமானை முழுமுதற்கடவுளாக வழிபடும் பாசுபதத்தின் பிரிவாகும். இந்த சைவப்பிரிவானது நகுலீச பாசுபதம் என்றும், நகுலீச தத்துவம் என்றும் அறியப்படுகிறது. இப்பிரிவினை அமைத்தவர் நகலீசர் ஆவார். இவர் பசுபத்தினை தோற்றுவித்த கண்டரின் சீடர். அதனால் இப்பிரிவு அவருடைய பெயரினையும் இணைத்தே அழைக்கப்பெறுகிறது. காரியம், காரணம், சமய நடத்தை, யோகம், துன்ப நீக்கம் என்ற பஞ்ச அர்த்தினை அடிப்படையாகக் கொண்டு இந்தப் பிரிவு செயல்படுகிறது.

கருவி நூல்
நயன்தரும் சைவசித்தாந்தம் (நூல்) - நா ஞானகுமாரன்

மேற்கோள்கள்

இந்து மெய்யியல் கருத்துருக்கள்
சைவப் பிரிவுகள்
இந்திய மெய்யியல்
கௌல சைவம்

கௌல சைவம் என்பது சிவபெருமானை முழுமுதற்கடவுளாக வழிபடும் சைவப் பிரிவாகும்.  இந்தப் பிரிவினை அமைத்தவர் பர்வரக்தர் ஆவார்.  இவர் அல்லாதர் என்றும் அறியப்படுகிறார். இவர் பாசுபத சைவத்தினை சார்ந்த விசுவரூபரின் மாணவர் ஆவார்.

இந்த கௌல சைவப்பிரிவினருக்கு ஆசானாக கோரக்கர் அறியப்பெறுகிறார்.

இவற்றையும் காண்க
சிவாத்துவைதம்

கருவி நூல்
சைவமரபும் மெய்ப்பொருளியலும் - பி.ஆர் நரசிம்மன்

வெளி இணைப்புகள்

இந்து மெய்யியல் கருத்துருக்கள்
சைவப் பிரிவுகள்
திருக்கோடிக்காவல் கோடீசுவரர் கோயில்

கோடீசுவரர் கோயில் என்பது திருஞானசம்பந்தர், சுந்தரர், திருநாவுக்கரசர் ஆகியோரால், தமிழ்நாடு மாநிலத்தின் தேவாரம் பாடல் பெற்ற சிவத்தலமாகும். இவ்வூரானது வேத்ரவனம் என்று புராணகாலத்தில் அழைக்கப்பட்டுள்ளது. இத்தலம் பெரிய கோயில் என்று வழங்கப்படுகிறது. தேவாரப் பாடல் பெற்ற தலங்களில்  சோழ நாடு காவிரி வடகரைத் தலங்களில் அமைந்துள்ள 37வது தலம் ஆகும்.

அமைவிடம்
மயிலாடுதுறை - கும்பகோணம் சாலையில்(பூம்புகார்-கல்லணை சாலை)கதிராமங்கலத்தில் 2 கீ.மீ தொலைவிலும் திருவிடைமருதூருக்கு வடகிழக்கில் 12 கி.மீ. தொலைவிலும் அமைந்துள்ளது. இத்தலம் தமிழ்நாடு தஞ்சாவூர் மாவட்டத்திலுள்ள திருக்கோடிக்காவல் எனும் ஊரில் அமைந்துள்ளது.  இத்தலத்தின் தலவிருட்சமாக பிரம்பும், தீர்த்தமாக சிருங்கோத்பவ தீர்த்தம் மற்றும் காவிரிநதி ஆகியவையும் உள்ளன. நவக்கிரகத் தலத்தில், சுக்கிரன் தலமான கஞ்சனூருக்குக் கிழக்கே சுமார் 3 கி.மீ. தொலைவில் இக்கோயில் உள்ளது.

இறைவன், இறைவி
இத்தலத்தின் இறைவன் கோடீஸ்வரர், இறைவி திரிபுர சுந்தரி.

கோயில் அமைப்பு
கோயிலின் உள்ளே நுழையும்போதே அழகான சிற்பங்கள் இரு புறமும் காணப்படுகின்றன. இடது புறம் அகஸ்தீஸ்வரர் சன்னதி உள்ளது. கொடி மர கணபதி, பலிபீடம், நந்தியைக் கடந்து உள்ளே சென்றால் பஞ்சமூர்த்தி அலங்கார மண்டபம், திரிபுர சுந்தரி அம்மன் சன்னதி உள்ளன. எதிரே நர்த்தன விநாயகர் உள்ளார். அம்மன் சன்னதியின் வலப்புறம் ஆடிப்பூர அம்மன் உள்ளார். இடப்புறம் பள்ளியறை உள்ளது. அடுத்து நடராஜர் சன்னதி உள்ளது. உள் மண்டபத்தில் வலப்புறம் சித்திரகுப்தரும், இடப்புறம் எமதர்மனும் உள்ளனர். மூலவர் சன்னதிக்கு முன்பாக நந்தியும், பலி பீடமும் உள்ளன. இரு புறமும் துவாரபாலகர்கள் உள்ளனர். வெளித்திருச்சுற்றில்   சம்பந்தர், அப்பர், சுந்தரர், பரவை நாச்சியார், சங்கிலியார், கணபதி, நாகர்,விசுவநாதர் விசாலாட்சி, ஏகாம்பரேஸ்வரர் காமாட்சி, வள்ளி தெய்வானையுடன் கூடிய சண்முகேசர் சன்னதிகள், கரையேற்று விநாயகர் சன்னதிகள் உள்ளன. அடுத்து ரிக்வேத லிங்கம், யஜுர் வேத லிங்கம், சாமவேத லிங்கம், அதர்வணவேத லிங்கம் உள்ளன. தொடர்ந்து கஜலட்ஜமி, ஷேத்ரபாலகர்கள், வடுக பைரவர், சூரியன், சந்திரன், நாகேஸ்வரர், சண்டபீடேஸ்வரர், கஹானேஸ்வரர் உள்ளனர். பால சனீஸ்வரர் சன்னதி தனியாக உள்ளது. கருவறை கோஷ்டத்தில் நடராஜர், சிவகாமி, கணபதி, தட்சிணாமூர்த்தி, லிங்கோத்பவர், பிரம்மா, பிட்சாடணர், அஷ்டபுஜ துர்க்கை, அர்த்தநாரீஸ்வரர், அடுத்த சூரிய மண்டல பிரம்மா ஆகியோர் உள்ளனர். அருகே சண்டிகேஸ்வரர் சன்னதி உள்ளது.

பிற சிறப்புகள்
இத்தலம் மூன்று கோடி முனிவர்களால் வழிபடப்பட்டதாகும். இக்கோயில் கண்டாதித்தசோழன் மனைவி செம்பியன்மாதேவியால் கற்றளியாக்கப்பட்டது.

சித்திரைத்திருவிழா
100 ஆண்டுகளுக்குப் பிறகு சித்திரைப் பெருந்திருவிழா இக்கோயிலில் கொடியேற்றத்துடன் 10 ஏப்ரல் 2019இல் தொடங்கி, நடைபெற்றது.

மேற்கோள்கள்

படத்தொகுப்பு

வெளி இணைப்புகள் 
 GeoHack - திருக்கோடிக்காவல் கோடீசுவரர் கோயில்

தேவாரம் பாடல் பெற்ற சிவன் கோயில்கள்
தஞ்சாவூர் மாவட்டத்திலுள்ள சிவன் கோயில்கள்
காவேரி வடகரை சிவன் கோயில்கள்
சுடர் ஏந்திய தமிழ் மலர்கள்

சுடர் ஏந்திய தமிழ் மலர்கள் என்னும் நூல் பேராசிரியர் சாலை இளந்திரையனால் எழுதப்பட்டது. இந்நூல் தில்லி தமிழ்ச்சங்கத்தின்  சுடர் இதழில் 1965 லிருந்து 1970 வரை வ.உ.சி, கவிமணி, பாரதிதாசன், கல்கி, திருவள்ளுவர், அண்ணா ஆகிய அறுவரைப் பற்றி அவர் எழுதிய ஆறு கட்டுரைகளின் தொகுப்பாகும். 

20 ஆம் நூற்றாண்டுத் தமிழ் நூல்கள்
தமிழ் கட்டுரை நூல்கள்
எண்ணிம ஒலி நிலையம்

எண்ணிம ஒலி நிலையம் (Digital audio workstation) எனப்படுவது இலத்திரனியல், இலத்திரனியல் அல்லாத ஒலிச்சாதனங்களின் உதவியோடு அல்லது ஒலி கருவிகளே இல்லாமல் கணினி மூலம் இசையை ஏற்படுத்தி பதிவு செய்யும் அமைப்பு ஆகும்.

ஒலி தயாரிப்பிற்குத் தேவையான வன்பொருட்கள், மென்பொருட்கள் ஆகியவற்றையும் சேர்த்து எண்ணிம ஒலி நிலையம் என அழைப்பர், ஆங்கிலத்தில் Digital Audio Workstation (DAW) எனலாம். இசைக்கருவிகளின் துணையின்றி அவற்றின் இசையை கணினி மூலம் ஏற்படுத்த முடிந்தாலும் நேரடி இசைக்கருவியில் உள்ள முழு பயனையும் பெற முடிவதில்லை. உதாரணமாக, வயலின் இசையை வயலின் இன்றி கணிணி மூலம் வயலினில் உள்ள அனைத்து சுரங்களையும் வாசிக்க முடிந்தாலும் வேகமும் நுணுக்கமும் சேர்ந்த இசைகளில் கணினி விசைப்பலகை மூலம் இது இயலாமல் போகிறது. இந்த குறையைத் தீர்ப்பதற்காகவே "கூட்டிணைப்புக் கருவி" (synthesizer) போன்ற வன்பொருள் சாதனங்கள் பயன்படுகிறது. சிந்தைசர் என்பது  அனலொக் ஆக கொடுக்கப்படும் இசைக்கான குறிப்பலைகளை (signal) எண்ணிம (digital) குறிப்பலைகளாக கணினிக்கு அனுப்ப பயன்படுகிறது. சிந்தைசரானது உதாரணத்தில் குறிப்பிட்ட வயலினிற்கும் கணினி விசைப்பலகைக்கும் இடைப்பட்ட உள்ளீட்டு கருவியாக பயன்படுகிறது. இங்கு உதாரணத்திற்காகவே வயலின் இசைக்கருவி குறிப்பிடப்பட்டுள்ளது, சிந்தைசர் மூலம் நாம் கொடுக்கும் குறிப்பலைகளை கணினியில் எந்த ஒரு இசைக்கருவிற்கும் பயன்படுத்தலாம்.

ஒருங்கிணைந்த எண்ணிம ஒலி நிலையம்
ஒலிக் கட்டுப்பாட்டு அமைப்பு, ஒலி வடிவ மாற்றி, மற்றும் தேவையான சேமிப்புச் சாதனங்கள் ஆகிய அனைத்தையும் தன்னகத்தே கொண்ட  சாதனம் ஒருங்கிணைந்த எண்ணிம ஒலி நிலையம் ஆகும். அதிக நினைவுத்திறன் உள்ள ரம், வேகமான சி.பி.யு ஆகியவற்றின் வருகைக்கு முன்னரே இச்சாதனங்கள் பயன்படுத்தப்பட்டன. எனினும் இன்று சாதாரணமாக எல்லாk கணினிகளிலும் எண்ணிம ஒலி நிலைய மென்பொருட்களைப் பயன்படுத்த முடிகிறது.

மேற்கோள்கள்

இலவச மென்பொருட்கள்

Ardour
ஆடாசிட்டி
LMMS
MusE
Psycle
Qtractor
Rosegarden
Traverso DAW

ஒலி
வைதேகி (கன்னட எழுத்தாளர்)

வைதேகி (Vaidehi) என்பவர் கன்னட மொழி பெண் எழுத்தாளர்களில் ஒருவராவார். இவரது இயற்பெயர் ஜானகி சிறீனிவாச மூர்த்தி என்பதாகும். 1945 ஆம் ஆண்டு பிப்ரவரி மாதம் 12 ஆம் தேதியன்று இவர் பிறந்தார். பெண்ணிய எழுத்தாளராகவும் நவீன கன்னட மொழி புனைகதைகளின் நன்கு அறியப்பட்ட எழுத்தாளராகவும் அறியப்படுகிறார். கன்னட மொழியின் வெற்றிகரமான பெண் எழுத்தாளர்களில் ஒருவரான இவர் மதிப்புமிக்க தேசிய மற்றும் மாநில அளவிலான இலக்கிய விருதுகளைப் பெற்றுள்ளார். கன்னட மொழிக்கான சாகித்திய (இலக்கிய) விருதினை இவர் தன்னுடைய கிரௌஞ்ச பட்சிகளு என்ற சிறுகதைத் தொகுப்புக்காகப் பெற்றுள்ளார்.

வாழ்க்கைக் குறிப்பு

1945 ஆம் ஆண்டு பிப்ரவரி மாதம் 12 ஆம் தேதியன்று எப்பர், மகாலட்சுமி தம்பதியருக்கு  கர்நாடகாவின் உடுப்பி மாவட்டத்தில் உள்ள குந்தபுரா தாலுக்காவில் பிறந்தார்.  ஒரு பெரிய பாரம்பரிய பிராமண குடும்பத்தில் வளர்ந்தார். குந்தாபுராவில் உள்ள பண்டார்கர் கல்லூரியில் வணிகவியலில் இளங்கலைப் பட்டம் பெற்றார். இவரது தந்தை ஒரு வழக்கறிஞர் மற்றும் இவரது தாயார் ஒரு இல்லத்தரசி. இவரது வீட்டில், குந்தாப்பூர் கன்னடம் எனப்படும் கன்னடத்தின் பேச்சுவழக்கு பேசப்பட்டது. மேலும் இவர் தனது படைப்புகளிலும் இந்த பேச்சுவழக்கை பயன்படுத்துகிறார். ஓர் அசாதாரண சூழ்நிலையில் வைதேகி புனைப்பெயருக்கு மாறினார். எழுத்து வாழ்க்கையின் ஆரம்பத்தில், தன்னுடைய இயற்பெயரில் கன்னட வார இதழான சுதாவுக்கு ஒரு கதையை அனுப்பியிருந்தார். ஆனால் பின்னர் அந்தக் கதை கற்பனையானதல்ல என்றும் நிஜ வாழ்க்கைக் கதையை உள்ளடக்கியதால் அச்சிடுவதைத் தொடர வேண்டாம் என்றும் இவர் வெளியீட்டாளரைக் கேட்டுக் கொண்டார். ஆனால், ஆசிரியர் பெயரை 'வைதேகி' என்று மாற்றி புத்தகப் பதிப்பை முன்னெடுத்தார். இந்த பெயர் பிற்கால எழுத்துக்களில் ஒட்டிக்கொண்டது, பிரபலமும் அடைந்தார்.

குடும்ப வாழ்க்கை
வைதேகி 23 வயதில் கே.எல். சீனிவாச மூர்த்தியை திருமணம் செய்து கொண்டார். இத்தம்பதியருக்கு நயனா காசியப் மற்றும் பல்லவி ராவ் என்ற இரு மகள்கள் உள்ளனர். திருமணத்திற்குப் பிறகு வைதேகி சிமோகாவிற்குச்  சென்றார். குடும்பம் பின்னர் உடுப்பிக்கும் பின்னர் அவர்கள் தற்போது வசிக்கும் மணிபாலுக்கும் இடம்பெயர்ந்தது.  வைதேகியின் மகள் நயனா காசியப் ஒரு மொழிபெயர்ப்பாளர் ஆவார். கன்னட எழுத்தாளர் மற்றும் ஆங்கில ஆசிரியர் என அறியப்படுகிறார். ஐந்து நாவல்கள் உட்பட வைதேகியின் சில படைப்புகளை ஆங்கிலத்தில் மொழிபெயர்த்துள்ளார்.

ஆக்கங்கள்

சிறுகதைகள்
  மர கிட பள்ளி (1979)
  அந்தரங்கத புடகளு (1984)
  கோல (1986)
  சமாஜ சாஸ்த்ரஜ்ஞெய டிப்பணிகெ (1991)
  அம்மச்சி எம்ப நெனபு (2000)
  ஹகலு கீசித நெண்ட
  கிரௌஞ்ச பக்‌ஷிகளு(2005)
  பிந்து பிந்திகெ

கவிதைத் தொகுப்புகள்
  பிந்து பிந்திகெ (1990)
  அஸ்ப்ருஸ்யரு (1992)
  பாரிஜாத (1999)

குழந்தைகள் இலக்கியம்
  தாம் தூம் சுந்தரகாளி
  மூகன மக்களு
  கொம்பெ மேக்பெத்
  டணாடங்கூர
  நாயிமரி நாடக
  கோடு கும்ம
  ஜும் ஜாம் ஆனெ மத்து புட்ட
  சூர்ய பந்த
  அர்தசந்த்ர மிடாயி
  ஹக்கி ஹாடு
  ஸோமாரி ஓள்யா

மேற்கோள்கள்

கன்னட எழுத்தாளர்கள்
பெண் எழுத்தாளர்கள்
சாகித்திய அகாதமி விருது பெற்றோர்
வாழும் நபர்கள்
1945 பிறப்புகள்
சோ. தர்மன்

சோ. தர்மன் (Cho. Dharman, பிறப்பு: ஆகஸ்ட் 8, 1953) என்பவர் தமிழகத்தைச் சேர்ந்த புதின, சிறுகதை எழுத்தாளர் ஆவார். கரிசல் மண் சார்ந்த வேளாண் மக்களின் வாழ்க்கையைப் பதிவு செய்யும் படைப்பாளிகளில் முக்கியமானவர். கி. ராஜநாராயணனின் எழுத்துகளால் ஈர்க்கப்பட்டு எழுத்தாளராகப் பரிணமித்தவர்களில் ஒருவர்.  2019-ஆம் ஆண்டு வரை 13 நூல்களை எழுதியுள்ளார். இலக்கியச்சிந்தனை, தமிழ்வளர்ச்சித்துறை, சாகித்திய அகாதமி விருதுகளைப் பெற்றவர்.

பிறப்பு  
விவசாயக் குடும்பத்தைச் சேர்ந்த சோ. தர்மராஜ் எனும் இயற்பெயர்கொண்ட இவர், பொன்னுத்தாய், சோலையப்பன் ஆகியோருக்கு மகனாக 1953 ஆகத்து 8-ஆம் நாள் தூத்துக்குடி மாவட்டம், கோவில்பட்டி வட்டத்திலுள்ள கடலையூருக்கு அருகில் உருளைகுடி என்னும் சிற்றூரில் பிறந்தார்.  ‘அஞ்ஞாடி’ நாவலுக்காக சாகித்ய அகாதமி விருது பெற்றவருமான பூமணி அவர்களின் மருமகன் இவர். சோ.தர்மன்: கண்மாயின் ஈரம் கொண்ட எழுத்துக்காரர்! என தமிழ் இந்து பத்திரிக்கையால் புகழ பெற்றவர்.

நூல்கள் 
இவர் எழுதிய முதற்கதை 1980-ஆம் ஆண்டில் அச்சேறியது. எட்டு சிறுகதைத் தொகுதிகள், நான்கு புதினங்கள், வில்லிசை பற்றிய ஆய்வுநூல் ஆகியன 2019-ஆம் ஆண்டுவரையிலான இவரின் படைப்புகள்.

புதினம் 
 கூகை  (தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்). இப்புதினம் ஆக்சுபோர்டு பல்கலைக்கழகத்தால் ஆங்கிலத்திலும்  "மூங்கா" என்னும் பெயரில் மலையாளத்திலும் மொழிபெயர்க்கப்பட்டுள்ளது. 
 சூல் (2016) (சுஜாதா விருதையும் சாகித்ய அகாதமி விருதையும் பெற்ற நூல்)
 தூர்வை (2017) 
 பதிமூனாவது மையவாடி (2020)

சிறுகதைத்தொகுதிகள்
 ஈரம் (சிறுகதைத்தொகுதி)
 சோகவனம்
 வனக்குமாரன்
 அன்பின் சிப்பி (2019)
 நீர்ப்பழி

வாழ்க்கை வரலாறு 
 வில்லிசைக்கலைஞர் பிச்சைக்குட்டி (2014)

விருதுகள் 
 1992 மற்றும் 1994 ஆண்டுகளில் இலக்கியச் சிந்தனையின் சிறந்த சிறுகதைக்கான விருதினைப் பெற்றிருக்கிறார். 
 கூகை என்னும் புதினத்திற்காகத் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூலுக்கான பரிசினைப் பெற்றிருக்கிறார்.
 சூல் என்னும் புதினத்திற்காக 2016-ஆம் ஆண்டிற்கான சுஜாதா விருதைப் பெற்றார்.  
 சூல் என்னும் புதினத்திற்காக 2019-ஆம் ஆண்டில் சாகித்ய அகாதமி விருதைப்பெற்றார். 
 தமிழ் இலக்கியப் பங்களிப்பிற்காக மனோன்மணியம் சுந்தரனார் பல்கலைக்கழகம் வழங்கும் `மனோன்மணியம் சுந்தரனார்  விருது’ - 2019.

மேற்கோள்கள் 

 1953 பிறப்புகள்
வாழும் நபர்கள்
தூத்துக்குடி மாவட்ட நபர்கள்
 தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
நவீன தமிழ்க் கவிஞர்கள்
சாகித்திய அகாதமி விருது பெற்ற தமிழ் எழுத்தாளர்கள்
டின்வால்டு பன்னாட்டு கால்பந்துப் போட்டி, 2013

2013 டின்வால்டு ஹில் பன்னாட்டு கால்பந்துப் போட்டி (Tynwald Hill International Football Tournament) என்பது பன்னாட்டுக் கால்பந்து சங்கங்களின் கூட்டமைப்பினால் (ஃபீஃபா) அங்கீகரிக்கப்படாத நாடுகள் மாண் தீவில் 2013 சூலை 4 தொடக்கம் சூலை 7 வரை பங்குபற்றிய ஒரு பன்னாட்டுக் கால்பந்துப் போட்டித் தொடராகும். இப்போட்டித் தொடரில் மாண் தீவு அணிக்காக அந்நாட்டின் சென் ஜோன்சு யுனைட்டட் அணி, மற்றும் இரேத்சியா, அல்டேர்னி ஆகியன பி பிரிவிலும், ஒக்சித்தானியா, சீலாந்து வேள்புலம், தமிழீழ கால்பந்து அணிகள் பிரிவு ஏ இலும் விளையாடின. இறுதி ஆட்டத்தில் ஒக்சித்தானியா அணி சென் ஜோன்சு யுனைட்டெட் அணியை 2-0 என்ற கணக்கில் வென்று கோப்பையை வென்றது. தமிழீழக் காற்பந்து அணி இரேத்சியா அணியை 5-0 என்ற கணக்கில் வென்று மூன்றாவது இடத்தைப் பிடித்தது.

பங்குபற்றிய அணிகள்

அரங்கு

பிரிவு நிலை

பிரிவு A

பிரிவு பி

இறுதி நிலை

5ம் இடத்துக்கான ஆட்டம்

3ம் இடத்துக்கான ஆட்டம்

இறுதி ஆட்டம்

இலக்கு அடித்தவர்கள்
4 இலக்குகள்

 கயெத்தானோ நிக்கொலாசு
 பியூடி அலெக்சிசு

3 இலக்குகள்

 ஜிவிந்தன் நவநீதகிருஷ்ணன்

2 இலக்குகள்

 ஜான் ரிக்லி
 சோரோ கில்கெம்
 பனுசாந்த் குலேந்திரன்
 மதன்ராஜ் உதயணன்]]

1 இலக்கு

 ராயன் மூர்
 சாய் பிரசு
 சைமன் சார்ல்ட்டன்
 மாக்சுவெல் ஜேம்சு
 வில்லியம்சு பவுல்
 மூர் ரிச்சார்டு

 ரொனால்டு சைமன்
 மார்ட்டின் நெல்சன்
 நிக்கொலாசு அர்ட்
 ராகவன் பிரசாந்த்
 மதன்ராஜ் உதயணன்
 மயூரன் ஜெகநாதன்

 சிவரூபன் சத்தியமூர்த்தி
   தெசாச்சி நிக்கொலாசு
   தைலன் செபத்தியன்
   காமெட் எரிக்
      டெவின் அந்திரியோலி
      அலெக்சாந்திரோ டெல் ரியோ

தன்னுடைய இலக்கு

 லாரன்சு ஆண்டி (இரேத்சியாவிற்காக)

மேற்கோள்கள்

வெளி இணைப்புகள்
Tynwald Hill Tournament Official Site
Twitter Updates

ஐரோப்பாவில் காற்பந்துப் போட்டிகள்
2013 இல் விளையாட்டுகள்
மாண் தீவு
மாயக்குரல்

மாயக்குரல் (ventriloquism) என்பது தனது குரலை வைத்து ஒரு மாயமான தோற்றத்தில் ஒலி எழுப்புவது. பிறர் பார்வையில் ஒரு பொம்மை அல்லது அவர் உபயோகிக்கும் பொருள் பேசுவது போன்று ஒரு மாயத் தோற்றத்தை ஏற்படுத்தும் ஒரு கலையாகும். இதை நடத்துபவர் "மாயக்குரல் மன்னர்" (Ventriloquist) எனப்படுவார். தற்பொழுது இது பிரபலமாக உள்ளது. மிக அதிகமாக தற்பயிற்சியின் மூலமாக இது சாத்தியமாகிறது. தனது குரலில் மாற்றங்களை ஏற்படுத்தி செயல்படுவதாக இது உள்ளதால் முகபாவனை அசைவின்றி குரல் வெளிப்படும் இடத்திற்கு கவனத்தை திரும்ப செய்து அவற்றின் மூலம் இந்த கலை செயற்படுத்தப்படும்.

மேற்கோள்கள்

ஒலி
சீலாந்து வேள்புலம்

சீலாந்து வேள்புலம் (Principality of Sealand) என்பது எச்எம் ரஃப்சு கோட்டை எனப்படும் இடத்தில் உள்ள ஒரு அங்கீகரிக்கப்படாத பிரதேசம் ஆகும். இது ஐக்கிய இராச்சியம், இங்கிலாந்தின் சஃபோக் கரையில் இருந்து 13 கிமீ தொலைவில் வடகடலில் உள்ள ஒரு முன்னாள் இரண்டாம் உலகப் போர்க்கால மவுன்செல் கடல் துறைகளில் ஒன்றாகும்.

1967 முதல் பாடி ரோய் பேட்சு என்பவராலும், அவரது குடும்பத்தினராலும் இப்பகுதி ஆக்கிரமிக்கப்பட்டு சுதந்திரத் தனிநாடாகக் கோரப்பட்டது. பேட்சு 1967 ஆம் ஆண்டில் தனது தனிப்பட்ட வானொலி நிலையம் ஒன்றை நிறுவும் நோக்கோடு கடற்கொள்ளைக்கார வானொலி ஒலிபரப்பாளர்களிடம் இருந்து கைப்பற்றினார். 1975 ஆம் ஆண்டில் இவர் சீலாந்து என்ற பெயரில் அரசு ஒன்றை நிறுவி அரசியலமைப்புச் சட்டம், மற்றும் பல தேசிய சின்னங்களையும் அமைத்தார். பேட்சு முதுமை அடைந்த நிலையில், ஆட்சிப் பொறுப்பைத் தனது மகன் மைக்கேலிடம் கொடுத்துவிட்டு இங்கிலாந்தின் எசெக்சு நகருக்குத் திரும்பினார். பேடு 2012 ஆம் ஆண்டில் தனது 91வது அகவையில் மரணமானார்.

சீலாந்து உலகின் மிகச் சிறிய நாடாக, அல்லது நுண் நாடாகக் கருதப்பட்டாலும், இது எந்தவொரு சுதந்திர நாடாலும் இதுவரையில் அங்கீகரிக்கப்படவில்லை. அப்போது வழக்கில் இருந்த பிராந்திய கடல் எல்லைக் கட்டுப்பாட்டின் படி, இப்பிரதேசத்தின் மீது உரிமை கோர இங்கிலாந்துக்கு அதிகாரம் இல்லை என இங்கிலாந்தின் நீதிமன்றம் ஒன்று தீர்ப்பு வழங்கியுள்ளது. இதனால், ஐக்கிய இராச்சியம், மற்றும் செருமனி ஆகியன நடைமுறைப்படி தம்மை அங்கீகரித்துள்ளதாக சீலாந்து அரசு கூறி வருகிறது.

கடல் மீது அமைந்துள்ள ஒரு கட்டிடம் தான் இந்நாட்டு மக்களின் வாழிடமாகும். இக்கட்டிடத்தில் 30 அறைகள் உள்ளன. இந்நாட்டினை தற்போது ஆண்டு வரும் மைக்கேல் குடும்பம் உட்பட 50 குடிமக்களே இந்நாட்டில் வசித்து வருகின்றனர்.

சமயம் 
ஆரம்பம் முதல் இங்கிலாந்து திருச்சபையைச் சார்ந்திருந்த சீலாந்து, 1997 ஆம் ஆண்டில் சமயச் சார்பற்ற நாடாகத் தன்னை அறிவித்துக் கொண்டது.

மேற்கோள்கள்

வெளி இணைப்புகள் 

 அதிகாரபூர்வ இணையதளம்
 Sealand National Anthem – MIDI file on nationalanthems.info
 First International Football Match
 In Living Memory Series 16 Episode 1 (Radio 4 programme)

அங்கீகரிக்கப்படாத நாடுகள்
செயற்கைத் தீவுகள்
நுண் நாடுகள்
கணியச் சட்டங்கள்
குட்டி ஃகரி

குட்டி ஃகரி ஐக்கிய இராச்சியத்தில் வசிக்கும் ஓர் ஈழத்தமிழ் மேடைச் சிரிப்புரையாளர் ஆவார். இவரது நிகழ்ச்சிகளுக்காக இளையவர்களிடம் இவர் பரந்த வரவெற்பைப் பெற்றுள்ளார். இவரது சிரிப்புரையில் ஈழத்து பண்பாட்டுப் பின்புலம் பயன்படுகிறது.

வெளி இணைப்புகள் 
 குட்டி ஃகரியின் மேடைச் சிரிப்புரை
 குட்டி ஃகரியின் யுரீப் அலைவரிசை

தமிழ் மேடைச் சிரிப்புரையாளர்கள்
ஈழத்து நகைச்சுவையாளர்கள்
மதுரை முத்து (நகைச்சுவையாளர்)

மதுரை முத்து, தமிழ்நாட்டைச் சேர்ந்த ஒரு மேடை, தொலைக்காட்சி சிரிப்புரையாளர் ஆவார். இவர் தமிழ்த் திரைப்படங்களிலும் நகைச்சுவை வேடங்களில் நடித்துள்ளார். இவர் கலக்கப் போவது யாரு, அசத்தப் போவது யாரு, காமெடி ஜங்சன் போன்ற தொலைக்காட்சி நிகழ்ச்சிகளின் ஊடாக பரந்து அறியப்பெற்றார். பட்டிமன்ற நிகழ்ச்சிகளில் நடுவராகவும், இவர் இருந்துள்ளார்.

வாழ்க்கைக் குறிப்பு 
இவர் தமிழகத்தின், மதுரை மாவட்டம், கள்ளிக்குடி வட்டம், டி. அரசபட்டி என்ற ஊரில் பிறந்தார். இவருக்கு  மனைவி லேகா மற்றும் இரண்டு பெண் குழந்தைகள் இருக்கின்றனர். இவரின் மனைவி லேகா என்ற வையம்மாள் தனது 32-வது வயதில், 2016 ஆம் ஆண்டு பிப்ரவரி மாதம் 3 ஆம் தேதி கார் விபத்தில் உயிரிழந்தார். பின்னர் சிறுது மாதங்கள் கழித்து, தனது மனைவி வையம்மாளின் தோழியான பல் மருத்துவர் நீத்து என்பவரை இரண்டாவது முறையாக திருமணம் செய்து கொண்டார்.

நிகழ்ச்சிகள் 
 கலக்கப் போவது யாரு (விஜய் தொலைக்காட்சி)
 அசத்தப் போவது யாரு (சன் தொலைக்காட்சி)
 ஞாயிறு கலாட்டா (சன் தொலைக்காட்சி)
 குக் வித் கோமாளி (விஜய் தொலைக்காட்சி)

திரைப்படங்கள் 
 அகிலன்
 மதுரை வீரன்
 சபாபதி படத்தில் கதாநாயகியின் உறவுக்காராக நடித்துள்ளார்
 குற்றம் குற்றமே

மேற்கோள்கள்

வெளி இணைப்புகள் 
 மதுரை முத்து மேடைச் சிரிப்புரை

தமிழ் மேடைச் சிரிப்புரையாளர்கள்
மதுரை மக்கள்
தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
வாழும் நபர்கள்
ஊர் பெயரால் அறியப்படும் மக்கள்
தாமு

தாமு (Dhamu) என்பவர் ஓர் தமிழ்த் திரைப்பட நகைச்சுவை நடிகர். வானமே எல்லை என்ற தமிழ்த் திரைப்படத்தின் மூலம் திரையுலகில் அறிமுகமானார். இதுவரை ஏறத்தாழ நூறு படங்கள் வரை நடித்துள்ளார். இவர் மாயக்குரல் செய்வதிலும் வல்லவர். உலக நாடுகளில் நடைபெறும் நட்சத்திரக் கலைவிழாக்களிலும் பங்கேற்று மாயக்குரலில் பேசியிருக்கிறார்.இவர் ஏழு ஆண்டுகளாக மறைந்த முன்னாள் ஜனாதிபதி ஏ. பி. ஜே. அப்துல் கலாம் அவர்களிடம் உதவியாளராக பணியாற்றினார்.திரைப்படத் துறையைத் தாண்டி கல்வித் துறையில் கடந்த 10 ஆண்டுகளாக ஆற்றிய சேவைகளுக்காக நடிகர் தாமுவுக்கு தேசிய கல்வி வளர்ச்சி மற்றும் ஆராய்ச்சி மையம் ( CEGR National Council) ‘ராஷ்டிரிய சிக்ஷா கவுரவ் புரஸ்கார் 2021’ தேசிய கல்வியாளருக்கான கவுரவ விருது அளித்துள்ளது

திரைப்படங்கள் 
வானமே எல்லை
அமர்க்களம் (திரைப்படம்)
அப்பு
வில்லு (திரைப்படம்)
பகைவன்
துள்ளாத மனமும் துள்ளும்
அல்லி அர்ஜுனா (2002 திரைப்படம்)
பத்ரி
நாளைய தீர்ப்பு
சுந்தரா டிராவல்ஸ் (திரைப்படம்)
அரசாட்சி (திரைப்படம்)
மணி ரத்னம் (திரைப்படம்)
அற்புதம் (திரைப்படம்)
தயா (திரைப்படம்)
பெண்ணின் மனதைத் தொட்டு
ரசிக்கும் சீமானே
தோட்டா
சிவாஜி த பாஸ்
கில்லி (திரைப்படம்)
போக்கிரி
மானஸ்தன்
ஜெய் (திரைப்படம்
ஜே ஜே
புன்னகை தேசம்
ஜெமினி (திரைப்படம்)
சாக்லேட் (தமிழ்த் திரைப்படம்)
உள்ளம் கொள்ளை போகுதே
பார்த்தாலே பரவசம்
கண்ணுக்குள் நிலவு
ஆசையில் ஓர் கடிதம்
நினைவிருக்கும் வரை
பூவெல்லாம் கேட்டுப்பார்
ஜோடி (திரைப்படம்)
ஆகா (திரைப்படம்)
துள்ளித் திரிந்த காலம்
காதலுக்கு மரியாதை
நேருக்கு நேர்
பாஷா (திரைப்படம்)
புதிய மன்னர்கள்
காதலன் (திரைப்படம்)
என்றென்றும் காதல்

மேற்கோள்கள்

வெளி இணைப்புகள்
 Review of Alli Arjuna, in which he appeared
 Dhamu on IMDb

வாழும் நபர்கள்
தமிழ்த் திரைப்பட நடிகர்கள்
ஜோஸ் டெ சான் மார்ட்டின்

ஜோஸ் தெ சான் மார்ட்டின்  (José de San Martín, 1778 - 1850)  அர்கெந்தீன படைத்துறை தளபதி ஆவார்.  இவர் அர்கெந்தீனாவின்  கொர்ரியன்தேசு மாநிலத்தில் யாபேயுவில் பிறந்தார்.  அர்கெந்தீனா, பெரு, சிலி ஆகிய நாடுகளுக்கு எசுப்பானியாவிடமிருந்து விடுதலைப் பெற்றுத் தந்தவர். 1817இல் மென்டோசா பகுதியிலிருந்து அந்தீசு மலைத்தொடரை கடந்து சிலியை அடைந்தார். இவரும்  சிமோன் பொலிவாரும் இணைந்து  தென் அமெரிக்காவின் விடுதலை வீரர்களாக அறியப்படுகின்றனர்.

மேற்கோள்கள்

அர்கெந்தீன மக்கள்
1778 பிறப்புகள்
1850 இறப்புகள்
இலத்தீன் அமெரிக்க புரட்சியாளர்கள்
பிராம்மி (சப்தகன்னியர்)

பிராம்மி என்பவர் இந்து சமயத்தின் சப்தகன்னியர்களுள் முதன்மையானவராவார். இவர் சாவித்திரியை என்றும் பிராம்ஹி என்றும் அழைக்கப்படுகின்றார்.

தோற்றம்

சிவன் அந்தகாசூரன் எனும் அரக்கனுடன் போர் புரிந்த பொழுது அரக்கனுடைய இரத்ததிலிருந்து பல அரக்கர்கள் தோன்றினர். அதனால் பிரம்மா, விஷ்ணு, சிவன், வராக அவதாரம், இந்திரன், முருகன், சண்டி என்ற அனைவருமே தங்களுடைய அம்சமான கன்னியரை தோற்றுவித்தனர். அப்பொழுது பிரம்மாவினால் தோற்றுவிக்கப்பட்டவரே பிராம்மி ஆவார். 

இவர் நான்கு கரங்களை உடையவராகவும், கரங்களில் வரதம், அபயம், கமண்டலம், அட்சமாலிகை ஆகியவற்றை தரித்தும் காட்சியளிக்கிறார். பிரம்மாவின் மனைவியான சரஸ்வதியை போல அன்னப்பறவையை வாகனமாக கொண்டவர். அத்துடன் அன்னப் பறவையை கொடியாகவும் கொண்டவர். வெண்ணிற ஆடை அணிந்தவராகவும், ஸ்படிக மாலையை ஆபரணமாக தரித்தவராகவும் உள்ளார்.

பாடல்
பேசவாம் புகழ்ப் பிராமி என்று உரைப்பவர் தான்தோன்
றீச நாதனை இமையவர் வாழ நஞ்சுண்டு
நாசமில்லியை நலந்தரு பூசனை ஆற்றித்
தேசமைந்த பல்வரத்தொடு சிறப்பெலாம் பெற்றாள்.

இவற்றையும் காண்க
 சத்ய லோகம்
 சரஸ்வதி

மேற்கோள்கள்

சாக்தம்
கன்னிமார்கள்
இந்து பெண் தெய்வங்கள்
சப்த கன்னியர்
ஓட்டன் துள்ளல்

ஓட்டன் துள்ளல் என்பது கேரளத்தில் ஆடப்படும் புகழ்பெற்ற நாட்டுப்புற நடனம் ஆகும். இதற்கு ஏழைகளின் கதகளி என்றும் பெயருண்டு. இந்நடனத்தை பதினெட்டாம் நூற்றாண்டில், வாழ்ந்த குஞ்சன் நம்பியார் என்ற புகழ்பெற்ற கவிஞர் உருவாக்கியதாக பெரும்பாலோனர் கருதுகின்றனர். அவர் காலத்திற்கு முன்பே, இந்நாட்டுப்புற நடனம் இருந்து வந்திருப்பதாக ஆய்வுகள் கூறுகின்றன. இத்துள்ளல் நடனத்தில் ஓட்டன், சீதங்கன், பறையன் என்ற மூன்று வகை நடனங்கள் உள்ளன. இம்மூவகைத் துள்ளல்களுள், ஓட்டன் துள்ளலே மக்களால் பெரிதும் விரும்பப் படுவதால், துள்ளல் நடனைத்தைத் துள்ளல் என்று கூறாமல், ஓட்டன் துள்ளல் என்றே கூறுகின்றனர்.

குஞ்சன் நம்பியார்
இம்மூன்று வகைகளுக்குரியப் பாடல்களையும், குஞ்சன் நம்பியார் இயற்றியுள்ளார். இவை முறையே கணியர்(ஓட்டன்), புலையர்(சீதங்கன்), பறையர்(பறையன்) ஆகியவர்களால் ஆடப்படுகின்றன. பரம்பரைச் சூனியக்காரர்களும், சோதிடர்களுமான கணியர்கள் பேய், பிசாசுகளை ஓட்டுவதற்கு, ஓட்டன் துள்ளல் நடனத்தை நடத்துவர். கோயில்களில் நடக்கும் படையணி என்னும் விழாவின் போது, புலையர்கள் சீதங்கன் துள்ளல் நடனம் ஆடுவர். இவ்வாறு நீண்ட நாளாக நடைபெற்று வந்த சாக்கியார் (சாக்கையர்)  கூத்து என்னும் துள்ளல் நடனங்களை, குஞ்சன் நம்பியார் ஒழுங்கு செய்து, மெருகிட்டுச் சிறந்த நடன வகையாகச் செய்தார். அவர் துள்ளல் பாடல்களைப் படிப்பில்லாத நாட்டுப்புற மக்களும் பாடும்படியாக எளிய நடையில் இயற்றியுள்ளார். இப்பாடல்கள் புராணக்கதைகளைப் பற்றியவை எனினும், காலத்திற்கு ஏற்ப மாற்றி, தனது கருத்துக்களை கூற, தக்கவாறு அமைத்துக் கொண்டார். நகைச்சுவை மூலம் புதியக் கருத்துக்களைக் கூறுவனவாக இருப்பதால் மக்களால் பெரிதும் பாரட்டப்படுகின்றன.

நடனமுறை
துள்ளல் நடனம், ஒருவர் மட்டுமே ஆடும் நடனமாகும். நடனமாடுபவர் ஈரடிப்பாடல் ஒன்றைப் பாடி, அதன் கருத்தை அபிநயங்களால் குறிப்பிடுவார். அவருக்குப் பின்புறம் நிற்கும் மத்தளக்காரர், அப்பாடலை மறுபடியும் பாடி, மத்தளம் அடிப்பார். அவர் பாடி முடித்ததும், நடனக்காரர் அடுத்த ஈரடிப்பாடலைப்பாடுவார். இவ்வாறு தொப்பி, மத்தளம் முழங்க, கைம்மணி இசைக்கக் கதையைப் பாடலாலும், அபிநயத்தாலும் நடித்துக் காட்டுவர்.

நடன ஒப்பனை
வேடம் புனைதல் நடனவகைக்கேற்ப வேறுபடும். ஓட்டன் துள்ளல் நடனமாடுபவர் முகத்தில் பச்சைச் சாயம் பூசிக் கொள்வர். கண்களிலும், புருவங்களிலும் கரியநிறக் கோடுகளை வரைந்து கொள்வர். மெல்லிய மரத்தாலும், புகைமணி என்னும் வர்ணக் காகிதத்தாலும், மயில் இறகுகளாலும்  செய்யப்பட்ட அரைவட்டமான முடியைத் தலையில் அணிந்து கொள்வர். மார்பில் கவசம் பூணுவர். இடையில் கோவணங்களால் ஆன பாவாடையைக் கட்டுவர். ஒரு காலில் கெச்சைமணி அணிவர்.

சீதங்கன் துள்ளல் ஆடுபவர், முகத்தில் சாயம் பூசிக்கொள்வதில்லை. கரிய மையினால் கண்களை மட்டுமே கறுப்பாகச் செய்வார்கள். நெற்றியில் வெண்மையான திலகம் இருக்கும். தலையில் வெள்ளைத் துணிக்கு மேல் கருந்துணியைக் கட்டி, அதில் தென்னங்குருத்தோலைகளைக் கொண்டு அணி செய்வார்கள். குருத்தோலைகளால் பாம்பு வடிவமான அணி செய்து, அதனை மார்பில் அணிவர். கிண்கிணிகளையும், சதங்கைகளையும் இரண்டு கால்களிலும் அணிவார்கள். சீதங்கன் துள்ளல் ஆட்டம், மாலை நேரத்திலேயே நடைபெறும். பறையன் துள்ளல் ஆட்டத்தில் பாம்பு வடிவமான தலை அணியை அணிவார்கள். முகத்தில் சாயம் பூசுவதில்லை. பறையன் துள்ளல் வழக்கமாக்க் காலை நேரத்திலேயே நடைபெறும்.

ஊடகங்கள்

மேற்கோள்கள்

கேரளக் கலைகள்
கேரள நடனங்கள்
பிரம்மஹத்தி தோசம்

பிரம்மஹத்தி தோசம் என்பது இந்து தொன்மவியலின் அடிப்படையில் கொலைப்பாவமாகும். ஒருவர் அரக்கரையோ, தேவரையோ, மனிதரையோ கொல்லும் பொழுது அவருக்கு பிரம்மஹத்தி தோசம் பற்றுவதாக இந்து சமய புராணங்களும், நூல்களும் தெரிவிக்கின்றன. பிரம்மன் தோற்றுவித்த உயிர்களானது தனது பாவ புண்ணிய கணக்குகளுக்கு தக்கவாறு மரணத்தினை அடைகின்றன. அவ்வாறன்றி எக்காரணத்திற்காகவும் உயிர்களை கொல்லும் பொழுது இந்த பிரம்மஹத்தி தோசம் பற்றுகிறது. இத்தோசமானது பெரும் பாவமாகவும், தலைமுறைகளை கடந்தும் இப்பாவம் தொடர்வதாகவும் கூறப்படுகிறது.

 சிவனின் உருவமான பைரவர் - பிரம்மனின் ஐந்தாவது தலையை வெட்டியமையால் பிரம்மஹத்தி தோசம் ஏற்பட்டது.
 சப்தகன்னியர் - மகிடாசூரன் என்னும் அரக்கனை கொன்றமையால் பிரம்மஹத்தி தோசம் ஏற்பட்டது.
 விஷ்ணுவின் அவதாரமான இராமர் - இராவணன் என்னும் அரக்கனை கொன்றமையால் பிரம்மஹத்தி தோசம் ஏற்பட்டது.
 வீரசேனன், வரகுண பாண்டியன் - இரு பிராமணர்களை கொன்றமையால் பிரம்மஹத்தி தோசம் ஏற்பட்டது.

மேற்கோள்களும் குறிப்புகளும்

வெளி இணைப்புகள்
 பிரம்மஹத்தி தோஷத்தின் முழுப்பரிமாணம் - ஆன்மீகக்கடல் 
 பிரம்மஹத்தி தோஷம் நீங்கும் கோடி தீர்த்தம் - மாலைமலர்

இந்து தொன்மவியல்
வெர்ஜினியா வேடு

சாரா வெர்ஜினியா வேடு , (Sarah Virginia Wade, OBE, பிறப்பு 10 சூலை 1945) பிரித்தானிய முன்னாள் மகளிர் டென்னிசு விளையாட்டு வீரர். இவர் மூன்று  பெருவெற்றித் தொடர் ஒற்றையர் போட்டிகளிலும் நான்கு இரட்டையர் பெருவெற்றித் தொடர் போட்டிகளிலும் வென்றுள்ளார்; இதன்மூலம் நான்கு பெருவெற்றித் தொடர் போட்டிகளிலும் வென்ற ஒரே பிரித்தானியர் என்ற பெருமையைப் பெற்றுள்ளார்.  உலகளவில்  ஒற்றையர் ஆட்டங்களில் தர வரிசையில் இரண்டாவது நிலையிலும்  இரட்டையர் ஆட்டங்களில் முதலாவதாகவும் விளங்கினார்.  She won the women's singles championship at விம்பிள்டனில் மகளிர் ஒற்றையர் இறுதி ஆட்டத்தில் சூலை 1, 1977இல், அந்தப் போட்டிகளின் நூறாவது ஆண்டில், வென்று  பெருவெற்றித் தொடர் போட்டிகளில் வெற்றி பெற்ற கடைசி பிரித்தானிய மகளிர் ஆட்டக்காரராக இருக்கிறார்.  போட்டிகளில் இருந்து ஓய்வு பெற்ற பின்னர் நான்கு ஆண்டுகள் டென்னிசு பயிற்சியாளராக பணியாற்றினார். மேலும் பிபிசி, ஐரோ இசுபோர்ட்டு தொலைக்காட்சிகளில் டென்னிசு வர்ணனையாளராகவும் பகுப்பாய்வாளராகவும் பணி புரிந்துள்ளார்.

மேற்சான்றுகள்

வெளி இணைப்புகள் 

பெண் டென்னிசுக்காரர்கள்
பிரித்தானிய டென்னிசு வீரர்கள்
1945 பிறப்புகள்
வாழும் நபர்கள்
தலைமையாசிரியர்

பள்ளிகளின் தலைமைப் பொறுப்பிலிருக்கும் ஆசிரியர் தலைமை ஆசிரியர் என அழைக்கப்படுகின்றார். தலைமை ஆசிரியராகப் பணியாற்றி வருபவர் ஆசிரியப் பணியுடன் பள்ளியின் நிர்வாகப் பொறுப்பையும் சேர்த்துக் கவனித்துக் கொள்கிறார். தமிழ்நாட்டிலுள்ள தனியார் பள்ளிகள், ஆங்கில வழிக் கல்விப் பள்ளிகள் அனைத்திலும் நிர்வாகப் பொறுப்பைக் கவனிக்கும் தலைமை ஆசிரியர் முதல்வர் என்ற பெயரில் அழைக்கப்படுகின்றனர். இலங்கையில் பாடசாலை அதிபர் என்றும் அழைக்கப்படுவர்.

மேற்கோள்கள்

கல்வி
பள்ளிக் கல்வி
கட்டுப்பாட்டுக் கோல்

கட்டுப்பாட்டுக் கோல் (Control rod) என்பது அணுக்கரு உலைகளில் யுரேனியம், புளுட்டோனியம் ஆகியவற்றின் அணுக்கருப் பிளவை நேரடியாகக் கட்டுப்படுத்தும் ஒரு பகுதியாகும். பொதுவாக இது ஒரு கோலாகவோ அல்லது ஒரு குழாய் போலவோ அமைந்து, உலையில் மேலும் கீழும் நகரும் வண்ணம் அமைந்து இருக்கும். குழாயாக உள்ள போது உருக்கு அல்லது அலுமினியத்தால் ஆனதாக உள்ளது. இக்குழாயில் போரான், காட்மியம், அல்லது நியூட்ரான்களை அதிகம் ஏற்கும் பொருள்கள் நிரப்பப்பட்டிருக்கும். இது தொடர் வினையினையை கட்டுப்படுத்துவதால் கட்டுப்பாட்டுக் கோல் எனப்படுகிறது.

உசாத்துணை 
Dictionary of science-ELBS.

மேற்கோள்கள்

அணுக்கருவியல்
திருப்பாளூர் மகாதேவர் கோயில்

கேரளத்தின் பாலக்காடு மாவட்டத்தில் உள்ள திருப்பாளூரில் அமைந்துள்ளது திருப்பாளூர் மகாதேவர் கோயில். இது சைவ, வைணவத் தலமாகும். சிவன், விஷ்ணு, கிருஷ்ணன், நரசிம்மர் ஆகியோர் முக்கியக் கடவுள்கள் ஆவர். இங்கு கணபதி, அய்யப்பன், நாகங்கள், அனுமன், சுப்பிரமணியர், பகவதி ஆகிய கடவுள்களின் சிலைகளும் உள்ளன.

புராணக் கதை
வைக்கம், ஏற்றுமானூர், கடுத்துருத்தி ஆகிய இடங்களில் சிவ லிங்கங்களைப் பிரதிஷ்டை செய்தவர் கரப்பிரகாச முனிவர். ஒரு முறை வலதுகையிலும், இடதுகையிலும், காலிலும் மூன்று சிவலிங்கங்களை எடுத்துச் சென்றார். ஒரு தேவதை தோன்றி அவற்றை மூன்று இடங்களில் நிறுவியது. அந்த இடங்களே திருப்பல்லாவூர், அயிலூர், திருப்பாளூர் ஆகியன.

மேலும் காண்க 
 108 சிவன் கோயில்கள்

பாலக்காடு மாவட்டத்திலுள்ள சிவன் கோயில்கள்
108 சிவன் கோயில்கள்
ஆஸ்திரேலிய பூர்வீக குடிமக்கள் வாரம்

ஆஸ்திரேலிய பூர்வீக குடிமக்கள் வாரம் (National Aboriginal and Islander Day Observance Week) என்பது ஆஸ்திரேலிய பூர்வீகக் குடிமக்கள் குறித்த ஒரு புரிதலுக்காக அழைப்பு விடுக்கும் வாரம் ஆகும். இது NAIDOC (National Aborigines and Islanders Day Observance Committee) என்று ஆங்கிலத்தில் அழைக்கப்படுகிறது. ஒவ்வோர் ஆண்டும் சூலை மாதம் முதல் ஞாயிற்றுக்கிழமையிலிருந்து அதற்கடுத்த ஞாயிற்றுக்கிழமை வரை இந்த வாரம் கொண்டாடப்படுகிறது.

இந்த வாரத்தினை ஆஸ்திரேலியப் பழங்குடிகள் மட்டுமின்றி, அரசு நிறுவனங்கள், பள்ளிகள், மாநகராட்சிகளும் பெருமளவில் கொண்டாட ஆரம்பித்திருக்கின்றன.

ஆஸ்திரேலிய பூர்வீக குடிமக்கள் வார கொண்டாட்டங்களின் அங்கமாக ஆஸ்திரேலிய பூர்வக்குடிகளின் இசை கேட்பது, அவர்களின் கனவுகால கதைகளை படிப்பது மற்றும் ஆஸ்திரேலிய பூர்வகுடிகள் பற்றிய வலைத்தளங்கள் வழியாக அவர்களைப்பற்றி மேலும் தெரிந்து கொள்வது போன்ற செயற்பாடுகள் இடம்பெறும். 
பெரும்பாலும் இந்த வாரம் ஆஸ்திரேலியாவின் முக்கிய நகரங்களிலும், பூர்வகுடிகள் அதிகமுள்ள சிறிய நகரங்களிலும் கொண்டாடப்படுகிறது.

மேற்கோள்கள்

வெளி இணைப்புகள்
NAIDOC வலைத்தளம்
ஆஸ்திரேலிய பூர்வீக குடிமக்கள் வாரம் 2013 பற்றிய SBS தமிழ் வானொலி நிகழ்ச்சி குறிப்பு

ஆஸ்திரேலியப் பழங்குடிகள்
ஆத்திரேலியாவின் சிறப்பு நாட்கள்
சூலை சிறப்பு நாட்கள்
ஐஇஇஇ 1394

ஐஇஇஇ 1394 இடைமுகப்பு (IEEE 1394 interface) எனப்படுவது நிலையான இடைமுகப்பு வகையைச் சேர்ந்த அதியுயர் வேக வரிசை தொடர் தகவல் பரிமாற்ற ஊடகமாகும். இதனால் 400 MB/s  வரையான வேகத்தில் தகவல் பரிமாற்ற முடிவதால் நிஜ நேர தகவல் தொடர்பு ஊடகமாக கருதப்படுகிறது.

இது FireWire என்ற பெயரில் ஆப்பிள் நிறுவனத்தால் 1980 களில் உருவாக்கப்பட்டது. ஐஇஇஇ ஆனது அகிலத் தொடர் பாட்டை (USB) இன் வகையைச் சேர்ந்தது, எனினும் பயன்பாட்டில் யு.எஸ்.பி வகையே அதிகமாக உள்ளது. அப்பிள் நிறுவனத்தின் 2000 ஆண்டுகளில் வெளிவந்த கணிணிகளில் FireWire (ஐ.இ.இ.இ) இணைக்க கூடிய இடைமுகப்பு காணப்பட்டது எனினும் அது தற்போது குறைவடைந்து 2013 FireWire இன் சிறிய அளவுள்ள இடைமுகப்பு காணப்படுகிறது. இதே இடைமுகப்பு சொனி நிறுவனத்தால் ஐ.லின்க் (I.LINK) என அழைக்கப் படுகிறது. அதிக செலவு காரணமாக  சில வேளைகளில் ஐ.இ.இ.இ 1394 இற்கு மாற்றாக parallel SCSI என்ற இடைமுகம் பயன்படுத்தப்படுகிறது. 

ஐ.இ.இ.இ 1394 ஆனது பெரும்பாலும் உயர்தர ஒலி, ஒளி பரிமாற்றத்திற்கே அதிக அளவில் பயன் படுத்தப்படுகிறது. இவ் இணைப்பு முறை கம்பியில்லா இணைப்பு (wireless), ஒளியிழை இணைப்பு (fiber optic), சாதாரண வடம் (coaxial) ஆகிய மூன்று முறைகளிலும் இணைக்க முடிகிறது.

வளர்ச்சி

ஐ.இ.இ.இ 1394 ஆனது தொடர் தகவல் பரிமாற்ற (serial bus) வகையைச் சேர்ந்தது ஆகும் அதாவது இங்கு தகவல் பரிமாற்றத்தின் போது ஒரு தடவையில் ஒரு பிட் தகவலே அனுப்ப, பெற முடியும். ஒரு பிட் தகவலை அனுப்ப, பெற எவ்வளவு நேரம் ஆகிறது என்பதை வைத்தே இதன் வேகம் கணிக்கப்படுகிறது. இதற்கு முற்றிலும் எதிரான முறையில் பரல்லெல் (Parallel) முறை தகவல் பரிமாற்றம் காணப்படுகிறது. இங்கு தகவல் தொடராக அல்லாமல் ஒரே தடவையில் குறிப்பிட்ட அளவு தகவல் பரிமாற்றப்படுகிறது இதற்கா இதில் அதிகளவு முனைகள் (pins) காணப்படுகிறது.

தொழில்நுட்ப விபரங்கள்

ஐ.இ.இ.இ 1394 இன் மூலம் 63 இற்கும் அதிகமான வெவ்வேறு வகையைச் சேர்ந்த கருவிகளை இணைக்கப்படுகிறது. வலையமைப்பு (Networking) துறையிலும் குறிப்பாக சகா-சகா (Peer-to-Peer) போன்ற ஒரே கணினியில் பல கணினிகளையும், ஒரே வருடியை, அச்சு இயந்திரத்தை பல கணினிகளாலும் பயன்படுத்தும் வகையில் அமைப்பதற்கு இது பெரிதும் உதவுகிறது.

மேற்கோள்கள்

ஐஇஇஇ
பர்வதராஜன்

இமவான் (Himavat) () என்பவர் இந்து தொன்மவியல் அடிப்படையில் இமயமலையை காக்கும் தேவனும், பிரம்மா-சரஸ்வதி]] இணையருக்குப் பிறந்தவர். மேலும் சாம்பவான் மற்றும் நாரதர் ஆகியவர்களின் சகோதரர். இவரின் குழந்தைகள் கங்கை, பார்வதி, மைநாக மலை மற்றும் கிரவுஞ்ச மலை ஆகும். 

இந்து தொன்மவியல் இலக்கியங்களில் குறிப்பாக மகாபாரதம் மற்றும் புராணங்களில் இமவான் குறித்துச் சொல்லப்பட்டுள்ளது.

வரலாறு 
இமவான்-மைனாவதியின் திருமணம் பற்றி சிவமகாபுராணம் விளக்குகிறது.

தட்சனின் மகள் தாட்சாயனியாக பிறந்த உமையம்மை, தட்சனின் யாகத்தில் விழுந்து மறைந்தார். அதன் பின்பு சிவபெருமானை திருமணம் செய்து கொள்ள இமவான்-மைனாவதி தம்பதியருக்கு மகளாக பிறந்தார். அவர் பார்வதி என்று அழைக்கப்பட்டார்.

மேற்கோள்கள் 

 
Dictionary of Hindu Lore and Legend () by Anna Dallapiccola.

இந்து தொன்மவியல் மாந்தர்
மைனாவதி

மைனாவதி இந்து தொன்மவியலின் அடிப்படையில் பர்வதகிரியின் மலையரசியாவார். இவர் பர்வதகிரியை ஆண்டுவந்த பர்வதராஜனின் மனைவியாவார். பர்வதராஜன் மைனாவதி இருவர்க்கு உமையம்மையே மகளாக பிறந்தார். அவர் பார்வதி என்று அழைக்கப்பட்டார்.

மகாபுரணங்களில் ஒன்றான இலிங்க புராணம் இவரை மேனை என்று பதிவுசெய்துள்ளது.

மேற்கோள்களும் குறிப்புகளும் 

சைவ சமயம்
காசியபர்

காசியபர் (Ksahyapa) இந்து தொன்மவியல் அடிப்படையில் பிரஜாபதிகளில் ஒருவராவார். இவர் மரீசி முனிவரின் புதல்வர். இவர் அதிதி, திதி, தனு, கத்ரு, வினதா,  முனி, அரிட்டை, சுரசை, சுரபி, தாம்ரா,  குரோதவசை மற்றும் விஸ்வா என்ற  தட்சப் பிரஜாபதியில் பதிமூன்று  மகள்களையும், பதங்கி, யாமினி ஆகியோரையும் மணந்தவர்.

காசியபரின் குழந்தைகள்
 காசிபர் + அதிதி = இந்திரன், அக்கினி போன்ற தேவர்கள், ஆதித்தர்கள் மற்றும் வாமனர், பூமாதேவி, 
 காசிபர் + திதி =மருத்துக்கள் &  தைத்தியர்கள்;  இரணியாட்சன் & இரணியகசிபு 
 காசிபர் + கத்ரு = நவ நாகங்கள் மற்றும் நாகர்கள் 
 காசிபர் + வினதா =  அருணன் & கருடன் 
 காசிபர் + சுரசை = (நாகப் பாம்புகள் வகைகள் தவிர்த்த) பிற பாம்பினங்கள்
 காசிபர் + தனு = தானவர்கள்
 காசிபர் + முனி = அரம்பையர்கள்

மேற்கோள்களும் குறிப்புகளும் 

பிரஜாபதிகள்
முனிவர்கள்
இசுலாமியப் பொற்காலம்

இசுலாமிய பொற்காலம் (Islamic Golden Age) என்பது எட்டாம் நூற்றாண்டு முதல் பன்னிரென்டாம் நூற்றாண்டு வரையான, பாக்தாத்தை ஆண்டுவந்த அப்பாசியர்களின் காலகட்டத்தை குறிப்பது. எட்டாம் நூற்றாண்டின் மத்தியில் அப்பாசியக் கலீபாக்கள், தங்கள் தலைநகரை திமிசுகு நகரில் இருந்து பாக்தாத்துக்கு மாற்றியதை தொடர்ந்து இசுலாமிய கலாச்சாரம் ஏற்றம் கான தொடங்கியது. இந்த காலகட்டத்தில் பொறியியல், வணிகம், பொருளாதாரம், தொழிற்சாலை, அறிவியல், தொழினுட்பம், கட்டடக்கலை, விவசாயம், ஓவியம், சட்டம், இலக்கியம், தத்துவம், கடல் பயனம் என பல துறைகளிலும் இசுலாமியர்களின் பங்களிப்பு மிகுந்து இருந்தது. பைத் அல் இக்மா (ஞானத்தின் இல்லம்) எனும் நூலகம் ஏற்படுத்தப்பட்டு, உலகின் பழமையான புத்தகங்களும், இலக்கியங்களும் அரபு மற்றும் பாரசீக மொழியில் தொகுக்கப்பட்டன. பின்னர் இவை இலத்தீன், எபிரேயம், துருக்கியம் ஆகியவற்றுக்கும் மொழி மாற்றம் செய்யப்பட்டது. மற்ற சமயத்தவரின் உரிமைகள் காக்கப்பட்டன. இந்த காலகட்டத்தில்தான் இந்தியர்களின் கணித எண்னான சுழி (0) அரபுலகத்துக்கு ஏற்றுமதியானது. பிரபல அரபு கணிதவியலறான அல்-குவாரிசுமி இதன் முக்கியத்துவத்தை பிரபடுத்தத் தொடங்கியதை அடுத்து, சுழியம் 12ம் நூற்றாண்டில் ஐரோப்பாவுக்கு அறிமுகமாகியது. தொடர்ந்து நடைபெற்ற சிலுவைப்போர்களை அடுத்து சரிவை சந்திக்கத் தொடங்கிய இசுலாமிய பொற்கால ஆட்சி, 1258ல் ஏற்பட்ட மங்கோலிய படையெடுப்பை அடுத்து முடிவுக்கு வந்தது.

அல் பிருனி, அல் பராபி, இப்னு சீனா, அல்-குவாரிசுமி, இப்னு துர்க், ஓமர் கய்யாம், அல் கசாலி ஆகியோர் இந்த கால கட்டத்தில் வாழ்ந்து வந்த சில முக்கிய நபர்கள் ஆவர்.

மேற்கோள்கள்

வெளி இணைப்புகள்

 Islamic web
 Wiet, Gaston. "Baghdad: Metropolis of the Abbasid Caliphate."  Chapter 5

இசுலாமிய வரலாறு
அர்ஜுன் தொழில் நுட்பக் கல்லூரி

அர்ஜுன் தொழில் நுட்பக் கல்லூரி (Arjun College Of Technology) இது இந்திய  மாநிலம் தமிழ் நாடு, கோயம்புத்தூர் மாவட்டத்தில் அமைந்துள்ள பொறியியல் கல்லூரி ஆகும்.

பயிற்றுவிக்கப்படும் பாடங்கள் 
 இயந்திரப் பொறியியல்
 குடிசார் பொறியியல்
 கணினி அறிவியல் மற்றும் பொறியியல்
 மின்னணுவியல் மற்றும் தகவல் தொடர்பு
இயந்திர மின்னணுவியல்
செயற்கை நுண்ணறிவு மற்றும் தகவல் அறிவியியல்

கல்லூரி வளாகம் 
செட்டியக்காபாளையம்

அமைவிடம் 
பெரிய நெகமம் சாலை
கிணத்துக்கடவு - 10 கி.மீ.
கோயம்புத்தூர் - 35 கி.மீ.
 பொள்ளாச்சி - 10 கி.மீ.

வெளி இணைப்பு 
 கல்லூரி இணையதளம்

மேற்கோள்கள்

கோயம்புத்தூரிலுள்ள பொறியியல் கல்லூரிகள்
ஸ்டேஷன் மாஸ்டர் (திரைப்படம்)

இஸ்டேஷன் மாஸ்டர் ( 31 மார்ச் 1966ல் சத்யன்,பிரேம் நசீர் முதலானோர் நடித்து பி. எ. தோமஸ் இயக்கத்தில் வெளிவந்த மலையாளத் திரைப்படம்.

வேடங்கள்
சத்யன் -- வேணு
பிரேம் நசீர் -- மது
உஷாகுமாரி - கீதா/ஓமனா
கமலா தேவி -- சூசி
அடூர் பாசி -- டியூட்டர் நாணு
டி. ஆர். ஓமனா -- அப்பளக்காரி
கே. பி. உம்மர் -- பட்டாளக்காரன்
ஹரி --
கடுவாக்குளம் ஆன்றணி --
பிரதாபன் --

பின்னணிப் பாடகர்கள்
பி. வசந்தா
கே. ஜே. யேசுதாஸ்
எஸ். ஜானகி
சீறோ பாபு
பி. எ. சிதம்பரநாத்

மேற்கோள்கள் 

1966 மலையாளத் திரைப்படங்கள்
இந்திய மலையாளத் திரைப்படங்கள்
தில்லு முல்லு (2013 திரைப்படம்)

தில்லு முல்லு 2013ல் வெளிவந்த திரைப்படம் ஆகும்.  1981-ம் ஆண்டு ரஜினி நடிப்பில் வெளிவந்த தில்லு முல்லு திரைப்படத்தின் மூல கதையை கொண்டு இத்திரைப்படம் வந்துள்ளது. இதில் மிர்சி சிவா கதைநாயகனாக ரஜனி நடித்த வேடத்தில் நடித்துள்ளார். பிரகாஷ் ராஜ் தேங்காய் சீனிவாசன் வேடத்தில் நடித்துள்ளார். இசா தல்வார் மாதவி நடித்த வேடத்தில் நடித்துள்ளார்.  கோவை சரளா சௌகார் ஜானகி நடித்த வேடத்தில் நடித்துள்ளார். சத்யன், சூரி, இளவரசு, மோனிஷா, மனோ பாலா போன்றோர் நடித்துள்ளனர்.

தயாரிப்பு 
ரஜினிகாந்த் நடித்த தில்லு முல்லு படத்தின் மறு ஆக்கத்தை இயக்க சிவாவும்,  வேந்தர் மூவிசும் பத்ரியை அணுகினர். திறந்த மனதுடன் தில்லு முல்லு படத்தின் பணிகளில் நுழைந்ததாக பத்ரி கூறினார். "நான் கதைக்களத்தை சமகாலக் கதையாக்க விரும்பினேன். அசலில் இருந்து எழுத்துக்களைத் தக்க வைத்துக் கொண்டு, இன்றைய தலைமுறைக்கு ஏற்றவாறு  எழுதினேன் ".  இப்படத்தின் பணிகள் 24 ஆகத்து 2012 அன்று சென்னையில் உள்ள எம். ஆர். சி நகரில் உள்ள அரங்கில்  பூஜையுடன் தொடங்கப்பட்டது. விழாவில்   கார்த்தி, சினேகா, பிரசன்னா, மீனா, எஸ். ஏ. சந்திரசேகர், அம்பிகா, விஜய் ஆண்டனி, கே. பாலசந்தர், வாலி, தரணி ஆகிய பிரபலங்கள்  கலந்து கொண்டனர். சென்னை மற்றும் ஹைதராபாத்தில் படப்பிடிப்பு முடிந்த பின்னர் படக்குழு துபாய், அபுதாபிக்கு ஒரு சில பாடல்களையும் காட்சிகளை எடுக்க சென்றது. ராகங்கள் பதினாறு பாடல் துபாயில் படமாக்கப்பட்டது. படப்பிடிப்பு  2013 மார்ச்சில் நிறைவடைந்தது. படப்பிடிப்பை முடித்தபின், பத்ரி 'தில்லு முல்லு' மறுகலவை இசை காணொளியை படமாக்க முடிவு செய்து, எம். எஸ். விஸ்வநாதனை யுவன் ஷங்கர் ராஜாவுடன் இணைந்து  பாடலில் தோன்றும்படி செய்தார். முன்னதாக மறைந்த தேங்காய் சீனிவாசன் நடித்த கதாபாத்திரத்தில்  பிரகாஷ் ராஜ் நடித்தார். இயக்குநர் பத்ரி கூறுகையில், "தேங்காய் சீனிவாசனின் பாத்திரத்தில் ஒருவரை நடிக்க வைப்பது சவாலானது. பிரகாஷ் ராஜை தவிர வேறு யாரையும் என்னால் நினைக்க முடியவில்லை ".  சௌகார் ஜானகியின் பாத்திரத்தில் நடிக்க கோவை சரளா தேர்வு செய்யப்பட்டார்.  கமல்ஹாசன் செய்திருந்த விருந்தினராக தோற்றத்தை சந்தானத்தைக் கொண்டு செய்வித்தார்.

வரவேற்ப்பு 
தில்லு முல்லு கலவையான விமர்சனங்களைப் பெற்றது. டைம்ஸ் ஆப் இந்தியாவின் எம். சுகந்த் 3.5 / 5 ஐக் கொடுத்து, "இந்த (படத்திற்கான) சிறப்பின் பெருமளவு இயக்குநர் பத்ரிக்குத்தான் செல்ல வேண்டும், அதன் கதையை தெளிவாகக் கூறுகிறார். "

குறிப்புகள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
சந்தானம் நடித்த திரைப்படங்கள்
சூரி நடித்த திரைப்படங்கள்
கோவை சரளா நடித்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
பிரகாஷ் ராஜ் நடித்த திரைப்படங்கள்
அட்டகத்தி

அட்டகத்தி (Attakathi)  2012ல் வெளிவந்த நகைச்சுவை திரைப்படமாகும். இதை இயக்கியவர் பா. ரஞ்சித், இவர் இயக்குநர் வெங்கட் பிரபுவிடம் உதவியாளராகப்  பணியாற்றியவர். தினேஷ், நந்திதா, ஐஸ்வர்யா ராஜேஷ் நடித்துள்ளனர்.

கதைச் சுருக்கம் 
தினகரன் (தினேஷ்) டுடோரியலில் படித்து ஆங்கிலத் தேர்வில் போராடும் சராசரி கிராமத்து இளைஞன். சாலையில் நிற்கும் பேருந்தில் பார்க்கும் அத்தனைப் பெண்களிடமும் காதலை வெளிப்படுத்தும் ஆள். ஆனால் எல்லாக் காதலும் சொதப்பி விடுகின்றது. ஆனாலும் காதலில் வெற்றி பெற்றே ஆக வேண்டும் என்று கங்கணம் கட்டிக்கொண்டு இருக்கின்றான். அவன் காதலில் ஜெயித்தானா? இலையா? என்பதே மீதிக்கதை.

நடிகர்கள் 

 தினேஷ் தினகரனாக
 நந்திதா பூர்ணிமாவாக
 ஐஸ்வர்யா ராஜேஷ் அமுதாவாக
 கலையரசன் தினகரன் (கேமியோ)
 விஸ்வநாத் தினகரனின் சகோதரர்
 திவ்யாவாக சோபியா
 நதியாவாக ஷாலினி
 மகேந்திரன் மகேந்திரன்
 யோகி பாபு
 அபிசரவணன்
 ஜாங்கிரி மதுமிதா
 தில்சா
 அரி கிருஷ்ணன்

மேற்கோள்கள் 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
பா. இரஞ்சித் இயக்கிய திரைப்படங்கள்
சந்தோஷ் நாராயணன் இசையமைத்த திரைப்படங்கள்
சீமக்கா

ஷிவமொக்கா (கன்னடம்: ಶಿವಮೊಗ್ಗ), கர்நாடக மாநிலம், பெங்களூர் பிரிவில் உள்ள ஒரு நகரம் ஆகும் சிமோகா மாவட்டத்தின் தலைமையிடம் ஆகும்.

ஷிவமொக்கா தமிழர்
தமிழ்நாட்டில் இருந்து 600 கிலோமீட்டர்  தொலைவில் உள்ள போதும். இங்கு குறிப்பிடத்தக்க அளவு தமிழர் உள்ளனர் ஷிவமொக்கவில் குடியேறிய தமிழர் அனைவரும், ஷிவமொக்கா மற்றும் பத்ராவதியில் உள்ள காகித மற்றும் இரும்பு உருக்காலையில் பணியாற்ற சென்றோராவர்
 
தமிழரில் துளுவ வேளாளர் மற்றும் வன்னியர் குறிப்பிடத்தகுந்த அளவு வாழுகின்றனர்.

சூழல்

சான்றுகள்

இணைப்புகள் 

 Profiles of all the Districts in Karnataka 
 Shimoga Zilla Panchayat 
 Shimoga Profile
 ShimogaOnline
 Western Ghats
 Map of Shimoga District
 U.S. Army Corps of Engineers detailed map of Shimoga district 1959
 Shimoga City Website 

கருநாடக மாநிலத்திலுள்ள ஊர்களும் நகரங்களும்
சிவமொக்கா மாவட்டம்